„Mi se par niște prostii, nu am de ce să le dau curs. Dacă voi considera necesar să dau mai multe explicații, voi face o conferință de presă”, a declarat Alina Cazanacli, pentru EVZ.

Ea a spus că își cunoaște foarte bine colegii din PC și, dacă ar fi vrut să-și exprime puncte de vedere cu privire la numirea sa, nu ar fi făcut-o sub anonimat.

Alina Cazanacli nu a vrut să comenteze nici „supărarea” lui Dan Voiculescu pe Victor Ponta pentru că a numit-o la Ministerul Dezvoltării, nici „apropierea” sa de Daniel Constantin: „Sunt răutăți. Eu sunt apropiată de toți colegii”. „Am atras atenția, dacă arătam altfel, nu mai eram criticată”, a mai spus Cazancli despre faptul că a fost etichetată drept „blonda lui Daniel Constantin”. „Toate știrile apărute sunt contrare mesajelor de susținere, telefoanelor pe care le-am primit zilele acestea”, a mai spus Cazanacli, care astăzi își va lua în primire funcția.